Diari Oficial de la Generalitat Valenciana


Sumari del DOGV 8081, del 11-07-2017 (2017/6217)

RESOLUCIÓ de 27 de juny de 2017, de la consellera de Justícia, Administració Pública, Reformes Democràtiques i Llibertats Públiques, per la qual es proveeix pel sistema de lliure designació el lloc número 28796 anunciat en la convocatòria número 21/2017, de 8 de maig.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8081

Data del DOGV
:   11-07-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/6217


Data del document
:   27-06-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 27 de juny de 2017, de la consellera de Justícia, Administració Pública, Reformes Democràtiques i Llibertats Públiques, per la qual es proveeix pel sistema de lliure designació el lloc número 28515 anunciat en la convocatòria número 21/2017, de 8 de maig. [2017/6217]  
En relació amb la convocatòria número 21/2017, de 8 de maig, per la qual es convoca, mitjançant el sistema de lliure designació, el lloc de treball número 28422, cap del Servei d'Infraestructures i de Supervisió de Projectes, adscrit a la Conselleria de Justícia, Administració Pública, Reformes Democràtiques i Llibertats Públiques (CJAPRDYLP), de conformitat amb els següents  
  
Antecedents de fet  
  
Primer. La directora general de Funció Pública, en 8 de maig de 2017, va dictar resolució per la qual es convoca la provisió, pel sistema de lliure designació, d'un lloc de treball vacant de naturalesa funcionarial en la Conselleria de Justícia, Administració Pública, Reformes Democràtiques i Llibertats Públiques, convocatòria número 21/2017, en el resolc de la qual consta:  
«Primer  
Convocar per a la seua provisió pel sistema de lliure designació del lloc de treball número 28663, cap del Servei d'Infraestructures i de Supervisió de Projectes.  
Segon  
Aprovar les bases que regiran la present convocatòria i que figuren en l'annex I».  
La convocatòria esmentada es va publicar en el DOGV número 8037, d'11.05.2017.  
Segons la RLT i la convocatòria, les funcions del lloc són:  
«- Programar, dirigir, supervisar i retre compte dels resultats respecte de les funcions que tinga encomanades, segons el reglament orgànic i funcional del centre directiu a què estiga adscrit.  
- Dirigir i coordinar les unitats inferiors».  
Segon. Dins del termini conferit a l'efecte, s'ha presentat una única sol·licitud de participació en la convocatòria, corresponent a Sara Reyes Gimeno.  
Junt amb la sol·licitud, la interessada ha aportat documentació relativa al seu historial professional de competències i capacitats.  
De la documentació presentada per la sol·licitant es desprèn que ha prestat els seus serveis en diversos departaments de la Generalitat com a tècnica d'estudis en valoració immobiliària; tècnica de valoració, tècnica de gestió immobiliària i cap de secció d'infraestructures. I, des del dia 25 d'abril de 2017, ocupa, en comissió de serveis, el lloc número 28626, cap del Servei d'Infraestructures i de Supervisió de Projectes.  
  
També ha realitzat diversos cursos de formació i perfeccionament impartits per l'IVAP, entre els quals cal destacar: Formació en Prevenció de Riscos Laborals; Gestió de Temps; Dret Urbanístic Valencià. A més, posseeix el grau mitjà de valencià (JQCV).  
Tercer. La Direcció General de Funció Pública, de conformitat amb el que preveu l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en 6 de juny de 2017, ha emès l'informe, preceptiu i vinculant, sobre el compliment dels requisits de participació de la persona participant en la convocatòria de referència: Sara Reyes Gimeno.  
  
  
Fonaments jurídics  
  
I. De conformitat amb el que estableix l'article 102.2 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (LOGFPV), la competència per a resoldre la present convocatòria correspon a la consellera de Justícia, Administració Pública, Reformes Democràtiques i Llibertats Públiques.  
II. Respecte de la provisió de llocs de treball, pel sistema de lliure designació, la LOGFPV disposa:  
«Article 99. Sistemes ordinaris de provisió de llocs  
1. Els llocs de treball de naturalesa funcionarial es proveiran de forma ordinària per convocatòria pública, a través dels sistemes de concurs o de lliure designació, d'acord amb el que figure en la relació de llocs de treball, i amb respecte als principis d'igualtat, mèrit i capacitat.  
  
2. Les convocatòries per a proveir llocs de treball pels sistemes de concurs o de lliure designació, així com les corresponents resolucions, hauran de fer-se públiques en el Diari Oficial de la Generalitat Valenciana, o butlletí oficial corresponent, per l'òrgan competent per a efectuar els nomenaments (?)».  
I, l'article 102. Lliure designació:  
«1. El sistema de lliure designació consisteix en l'apreciació discrecional per l'òrgan competent de la idoneïtat de les persones candidates en relació amb els requisits exigits per a l'exercici del lloc.  
  
Les convocatòries per a la provisió de llocs per lliure designació inclouran les dades següents: (?)  
2. Atenent a la seua especial responsabilitat i confiança, es proveiran per aquest sistema, únicament, els següents llocs de treball:  
a) Els llocs de treball amb el rang de subdirecció general o cap de servei (?)».  
III. Al seu torn, el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, regula en el capítol II, (articles 58 a 64) la provisió de llocs de treball mitjançant lliure designació.  
En aquest sentit, l'article 58 disposa:  
1. El sistema de lliure designació consisteix en l'apreciació discrecional per l'òrgan competent de la idoneïtat de les persones candidates en relació amb els requisits exigits per a l'exercici del lloc.  
  
2. Únicament podran proveir-se per aquest sistema, els llocs de treball previstos en l'article 102.2 de la LOGFPV.  
L'article 61.2 exigeix que les sol·licituds de participació vagen acompanyades de l'historial professional de competències i capacitats del personal aspirant.  
L'article 62, sobre la proposta d'adjudicació i resolució, preveu:  
  
«1. En l'Administració de la Generalitat, la direcció general competent en matèria de funció pública comprovarà el compliment dels requisits de participació i, si escau, requerirà les persones interessades perquè en un termini de 10 dies hàbils realitzen les esmenes que pertoquen. La direcció general esmentada emetrà un informe preceptiu i vinculant en relació amb les sol·licituds que compleixen els requisits i el remetrà a la conselleria o organisme en què radique el lloc convocat.  
  
La conselleria o organisme proponent resoldrà d'acord amb el que preveu la LOGFPV.  
2. Les resolucions de nomenament es motivaran amb referència al compliment per la persona triada dels requisits exigits en la convocatòria, les circumstàncies i aptituds professionals que s'han tingut en compte per a considerar que resulta la més idònia per a l'exercici del lloc de treball, així com a la competència per a adoptar-la, i es remetran a la direcció general competent en matèria de funció pública per a la seua publicació en el Diari Oficial de la Generalitat Valenciana.  
  
La publicació esmentada servirà de notificació a totes les persones interessades, als efectes de possibles impugnacions o recursos».  
I, l'article 63, afig: «En la resolució d'adjudicació s'indicarà el termini de presa de possessió (?)».  
IV. L'article 13.2.5 del Decret 154/2015, de 18 de setembre, del Consell, pel qual s'aprova el Reglament orgànic i funcional de la CJAPRDYLP, atribueix al Servei d'Infraestructures i Supervisió de Projectes, les següents funcions.  
«a) Verificar que s'han tingut en compte les disposicions de caràcter legal o reglamentari, així com la normativa tècnica que siga aplicable a cada tipus d'avantprojecte i projecte d'obra, igual que a les seues modificacions.  
b) Examinar que els preus dels materials i de les unitats d'obra són els adequats per a l'execució del contracte.  
c) Proposar a l'òrgan de contractació criteris i orientacions de caràcter tècnic per a la seua inclusió, si és el cas, en la norma o instrucció corresponent.  
d) En general, quantes funcions relatives a projectes d'obres previstes en la legislació de contractes de les administracions públiques i aquelles altres funcions que se li encomanen en matèria de la seua competència, sempre que no estiguen expressament atribuïdes a altres serveis.  
e) Coordinar, supervisar i, si és el cas, col·laborar en els projectes d'obres de la Conselleria, i les labors professionals dels tècnics contractats per al desenvolupament dels treballs.  
f) Gestionar el funcionament i realitzar el seguiment dels manteniments dels edificis o instal·lacions de la Conselleria, procurant la racionalització i optimització de recursos, amb especial atenció al desenvolupament sostenible i la reducció de la despesa energètica.  
g) Estudiar el mercat immobiliari per a proposar les contractacions que resulten més avantatjoses a la Conselleria.  
h) Determinar la memòria funcional dels edificis o instal·lacions de la Conselleria i realitzar el seguiment i coordinació de tots els assumptes relacionats amb la seguretat laboral en els edificis en funcionament.  
  
i) Qualsevol altra que li siga encomanada en relació amb les matèries que li són pròpies».  
V. Segons l'informe expedit per la Direcció General de Funció Pública, la sol·licitant compleix els requisits de la convocatòria.  
  
Al seu torn, vistes les competències i capacitats que ha acreditat la sol·licitant, ressenyades en l'antecedent segon, en relació amb les funcions del lloc i allò que s'ha previst en el ROF de la CJAPRDYLP per al Servei d'Infraestructures i Supervisió de Projectes, es considera que Sara Reyes Gimeno és la persona idònia per a exercir el lloc de treball objecte de la convocatòria.  
  
En virtut d'allò que s'ha exposat, vistos els preceptes legals i reglamentaris citats i la resta de pertinent aplicació, resolc:  
  
Primer  
Nomenar Sara Reyes Gimeno, com a cap del Servei d'Infraestructures i de Supervisió de Projectes, grup A1, complement de destinació 28 i complement específic E050.  
  
Segon  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació, o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 27 de juny de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.